text: Dysturin skuldi upprunaliga fara í gongd kl 15.00, men dómarin, Páll Augustinussen, valdi at útseta dystin ein hálvan tíma, so dysturin byrjaði ikki fyrr enn kl. 15.30.
text: #000001
text: Líkindi til at fáa ein góðan fótbóltsdyst vóru ikki av teimum bestu, tí hetta loyvdi veðrið ikki. Oysandi regn og nógvur vindur longs vøllinum darvaði tí flótandi fótbóltsspælinum nógv.
text: #000002
text: Í 22 min. var tó um reppið, at EB/S legði seg á odda. Arnbjørn gjørdist púra fríur mitt í brotsteiginum, men einsamallur móti Gango megnaði hann ikki at fáa bóltin í málið, men skeyt við síðuna av. Ein risamøguleiki.
text: #000007
text: NSÍ spældi skilagott í fyrra hálvleiki. Leikararnir royndu alla tíðina at halda bóltin á jørðini og spæla bóltin tolnir runt. Liðið skapti tó ikki nøkur serliga vandamikil álop. Tað vandamiklasta álopið í fyrra hálvleiki var í 35. min., tá Christian Høgni spældi seg leysan mitt fyri og skeyt eitt gott skot árakað brotsteigarmarkið, men Rene í EB/S málinum stóð á røttum stað og vardi góða skotinum.
text: #000008
text: Í seinna hálvleiki hevði NSÍ vindin við sær. Tað byrjaði væl, tá Debes í 57. min. sendi eitt gott langskot úr vinstru síðu móti málinum. Rene í EB/S málinum mátti út í fulla longd og bjargaði sera væl.
text: #000010
text: Sum tíðin leið var tað meira og meira EB/S sum var spælstýrandi, sjálvt um teir nú høvdu vindin móti sær. Við stuttum avleveringum spældu teir seg ferð eftir ferð gjøgnum NSÍ miðjuna og verjuna. Serliga Hans Pauli á vinstra kanti var eyðsýndur. Fleiri ferðir var vandi frammanfyri NSÍ málinum, men miðverjan við Johan og Einar ruddaðu væl upp, og Gango í málinum var sera tryggur aftasti skansi.
text: #000011
text: NSÍ hevði stórar trupulleikar at skapa nøkur vandamikil álop í seinna hálvleiki. Um tað var tann nógvi vindurin, sum gjørdi tað trupult at spæla seg til upplagdar málmøguleikar, skal ikki takast støðu til, men uppspælið frameftir á vøllinum sá ikki skilagott út. Alt ov ofta vóru langar óneyvar sendingar sendar fram til áleypararnar, sum høvdu trupulleikar at temja bóltarnir, ella fór bólturin bert aftur um EB/S verjuna til málmannin ella útav vøllinum.
text: #000012
text: Tá dómarin bríkslaði dystin av eftir vanliga leiktið, var støðan framvegis 0-0. Neyðugt var tí við umdysti – 2×15 min.
text: #000014
text: Ein hevði kensluna av, at EB/S fór at skora, tí teir megnaðu nógv meira enn NSÍ at skapa teir vandamiklu málmøguleikarnar. Tá 10 min. vóru farnir av longdu leiktíðini, bragdaði hjá EB/S. Hans Pauli sendi enn einaferð, eitt av sínu góðu innleggum úr vinstru síðu. Arnbjørn var fyrstur á bóltinum, og høvdaði hann bóltin í málið dygst úti við høgra málstólpa, uttan at Gango hevði nakrar møguleika at bjarga.
text: #000015
text: Tað, sum eftir var av leiktiðini, hendi ikki tað stóra, og tá dómarin Páll Augustinessen floytaði síðsta bríkslið var greitt, at NSÍ enn einaferð var úti av steypakappingini, longu eftir teirra fyrsta leikumfar.
text: #000017
text: Málverji okkara seinastu tvey kappingarárini, András Gángó, hevur gjørt sáttmála við KÍ. András gjørdist beinanvegin í 2010 ein favorittur hjá NSÍ-viðhaldsfólkunum við sínum frálíku bjargingum og við góðu stýringini av verjuni. Hetta árið, tá NSÍ vann bronsu, varð András valdur til besta málmann í kappingini. Millum størstu og minniligastu avrikini hjá András eru eisini teir...
text: #000022
text: Øssur Dalbúð verður aftur í 2019 at síggja í gulu troyggjuni. Øssur er komin fyri eftir at hava verið skaddur, og er klárur til eitt nýtt spennandi kappingarár. Vit eru fegin um at Øssur framvegis er NSÍ-ari, og ynskja honum bestu eydnu í gulu troyggjuni.
text: #000027
text: NSÍ og AB hava leikt vinardyst við Løkin í dag. Nokkso fitt av fólki var komið til dystin fyri at síggja okkara ungu leikarar undir leiðslu av nýggja venjaranum, Kára Reynheim. NSÍ vann, tá avtornaði, 4-2 eftir 3-0 leiðslu í hálvleikinum. AB’ararnir skoraðu sjálvir fyrsta málið hjá okkum. Síðani skjeyt Klæmint tvey – annað av...
text: #000030